sagorsarker/bangla-wikipedia huggingface dataset:
মোহাম্মদ মামুন মিয়া

মোহাম্মদ মামুন মিয়া (জন্ম: ১১ সেপ্টেম্বর ১৯৮৭; মামুন মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব রহমতগঞ্জের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানের হয়ে মাত্র ১ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডানের হয়ে ৩ মৌসুম যাবত খেলেছেন। ২০১৬–১৭ মৌসুমে, তিনি ঢাকা মোহামেডান হতে বাংলাদেশী ক্লাব ঢাকা আবাহনীতে যোগদান করেছেন।
২০০৯ সালে, মামুন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৪ ম্যাচে অংশগ্রহণ করেছেন। দলগতভাবে, মামুন এপর্যন্ত ৬টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
মোহাম্মদ মামুন মিয়া ১৯৮৭ সালের ১১ই সেপ্টেম্বর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৯ সালের ২৬শে এপ্রিল তারিখে, মাত্র ২১ বছর ৭ মাস ১৬ দিন বয়সে, উভয় পায়ে ফুটবল খেলায় পারদর্শী মামুন কম্বোডিয়ার বিরুদ্ধে ২০১১ এএফসি এশিয়ান কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মামুন সর্বমোট ৪ ম্যাচে অংশগ্রহণ করেছেন।
ফোকাস (জার্মান সাময়িকী)

ফোকাস হলো একটি জার্মান-ভাষার সাময়িক পত্র বা সাময়িকী, যা প্রকাশ করে হুবার্ট বুর্ডা মিডিয়া। এটা সাপ্তাহিক পত্রিকা হিসেবে স্পিজেল এর পাশাপাশি ১৯৯৩সালে প্রতিষ্ঠিত হয়। ২০১৫সালে জার্মানির রাজধানী বার্লিনে নতুন সদস্যদের নিয়ে এটির সদর দপ্তর খোলা হয়। স্পিজেল এবং স্টার্নের পাশাপাশি, ফোকাস হলো জার্মানে সবচেয়ে প্রচলিত সাপ্তাহিকী। এটি প্রতিষ্ঠা করেন হুবার্ট বুর্ডা এবং হেলমাট মার্কোর্ট। ২০১৬সালের মার্চ অনুযায়ী বর্তমানে এটির প্রধান সম্পাদক হলেন রবার্ট স্কেইডার।
"জুগমিজে" কোড নাম দিয়ে ১৯৯১সালের গরমে ফোকাসের কাজ শুরু করা হয়। ১৯৯২সালের অক্টোবরে, হুবার্ট বুর্ডা মিডিয়া নতুন সাময়িক পত্রের পরিকল্পনার ঘোষণা দেন। পর্যবেক্ষকরা ধারণা করেন এই পরিকল্পনাটি শুধু অল্প সফল হতে পারবে। স্পিজেল এবং স্টার্ন সাময়িকীর প্রতিযোগী হিসেবে অন্য প্রকাশকদের প্রচেষ্টা পূর্বে কয়েকবার ব্যর্থ হয়েছে। ফোকাসের প্রথম সংস্করণ ১৮জানুয়ারি, ১৯৯৩সালে প্রকাশ করা হয় এবং তা পরের দিনই বিক্রয় হয়ে যায়। ফোকাসের স্লোগান ছিল "দ্যা মডার্ন ম্যাগাজিন" এবং হেলমাট মার্কোর্ট সাময়িকীর প্রথম প্রধান সম্পাদক হন। ফোকাস সম্পর্কে ইতিবাচক এবং নেতিবাচক উভয় ধরনের মন্তব্য ছিল। পর্যবেক্ষকরা ফোকাসকে স্পিজেলের কঠোর প্রতিযোগী মনে করে।
পাঁচটি সমস্যার পর, ফোকাসের ১৫,০০০জন গ্রাহক ছিলো এবং এটির ৩০০,০০০সংখ্যার বেশি বিক্রিত হয়। এটি শুরু থেকেই বাণিজ্যিকভাবে সফল ছিল। হুবার্ট বুর্ডা মিডিয়ার বাণিজ্যিক সক্ষমতা বাড়াতে এই সাময়িকী বড় ভূমিকা রাখে। ১৯৯৪সালের মাঝে, একটি ডাচ আদালত নির্দেশ দেয় যে, দন্ধের কারণে ফোকাসকে বেলজিয়াম, নেদারল্যান্ডস এবং লুক্সেমবার্গ এ বিক্রি করা যাবেনা। এটির পর, ফোকাস বাণিজ্যিক বৃদ্ধির কৌশল বজায় রাখে। বুর্ডা ধীরে ধীরে আন্তর্জাতিকভাবে এর বাণিজ্য বাড়ায়, যেমন, এটি যুক্তরাষ্ট্রের গণমাধ্যম দল জিফ ডেভিস এর সাথে চুক্তি সম্পন্ন করে। ১৯৯৬সালে ইন্টারনেটে পোর্টাল ফোকাস অনলাইন উদ্ভোদন করা হয়। আবার এটি ফোকাস টিভি নাম দিয়ে টেলিভিশন মাধ্যমে যোগ দেয়। ফোকাস জার্মানের একটি মুখ্য সাময়িক পত্রে পরিণত হয়। ১৯৯৭সালে, এটির প্রকাশক হুবার্ট বুর্ডা সাময়িকীর সৃজনশীল আবিষ্কারের জন্য বিভিন্ন পুরস্কার পায়।
২০১৭সালে, ফোকাস মিউনিখ এবং ডুসেলডর্ফে এর অফিস বন্ধের ঘোষণা দেয়। তারপর থেকে, এই সাময়িকী সম্পূর্ণ বার্লিনে তৈরি হয়। এই বছরের শেষে, হুবার্ট বুর্ডা মিডিয়া একটি প্রচারণা অভিযান চালায়, যার নাম "মুঞ্চেন ইম ফোকাস" (ফোকাসে লোকজন)।
ফোকাস হলো সবচেয়ে বিক্রিত সাময়িক পতৃর এবং বিজ্ঞাপন বাজারের একটি বড় অংশ এটির দখলে। স্পিজেল এবং স্টার্নের মতো, ফোকাস ক্ষতি সামলাতে পেরেছে। যদিও ১৯৯৮সাল থেকে ২০১৭সালের মাঝে এটির বিক্রিত সংখ্যার পরিমাণ ৭৮২,৬৮৫ থেকে ৪৩৮,০৫৫ এ কমে আসে।
২০১৬সালে, ফোকাস যৌন নিপীড়নের উপর একটি প্রতিবেদন প্রকাশ করে যেটি সমালোচনার সৃষ্টি করে। এটির মূল পৃষ্ঠাতে একজন নগ্ন শেতাঙ্গ নারীর দেহে কালো হাতের ছাপ দেখা যায়, এটিকে অনেকে "নগ্নতা" এবং "বর্ণবাদ" হিসেবে তুলনা করেছে। জার্মান প্রেস কাউন্সিল ফোকাসের বিরুদ্ধে অনেক অভিযোগ পেয়েছে, কিন্তু সবগুলোকে অগ্রাহ্য করা হয়েছে।
ভারতীয় সাহিত্য

ভারতীয় সাহিত্য বলতে ১৯৪৭ সাল পর্যন্ত ভারতীয় উপমহাদেশের সাহিত্য এবং পরবর্তীকালের ভারতীয় প্রজাতন্ত্রের সাহিত্যকে বোঝায়, যা ভারতীয় প্রজাতন্ত্রের 22 টি সরকারি ভাষায় রচিত।
"ভারতীয় সাহিত্যের" আদি কাজ গুলোর মধ্যে আদিতম হল মৌখিক সংস্কৃত সাহিত্য যার শুরু ঋগবেদ। ঋগবেদ ১৫০০-২০০০ খ্রিস্ট-পূর্বাব্দে রচিত পবিত্র স্তবগানের একটি সংকলন। সংস্কৃত মহাকাব্য "রামায়ণ" ও "মহাভারত" রচিত হয় খ্রিস্টের জন্মের দুই হাজার বছর আগে।
এনায়েতপুর থানা

এনায়েতপুর থানা বাংলাদেশের সিরাজগঞ্জ জেলার একটি থানা। এটি ঢাকা থেকে প্রায় ১৩৭ কিলোমিটার (৮৫ মাইল) উত্তর-পশ্চিমে যমুনা নদীর তীরে যমুনা সেতুর কাছে অবস্থিত।
২০০০ খ্রিস্টব্দে এনায়েতপুর থানা প্রতিষ্ঠা লাভ করে।
এনায়েতপুর শাহ সুফি খাজা ইউনূস আলী এনায়েতপুরী নামে ইসলামী ধর্ম প্রচারকের জন্য বিখ্যাত।
তাঁতের তৈরী কাপড় এই এলাকার একটি বিশেষত্ব। শাড়ী এবং লুঙ্গি উৎপাদন এই অঞ্চলের প্রধান শিল্প। এনায়েতপুর থানার অন্তর্ভুক্ত গ্রামগুলি হলো বেতিল, খামারগ্রাম, আজগড়া, গোপালপুর, রূপনাই, খুকনি এবং গোপিনাথপুর উল্লেখযোগ্য।
বেলকুচি উপজেলার ১টি ইউনিয়ন, চৌহালী উপজেলার ২টি ইউনিয়ন ও শাহজাদপুর উপজেলার ২টি ইউনিয়নের প্রশাসনিক কার্যক্রম এনায়েতপুর থানার অধীন।
১০০০ বিছানা বিশিষ্ট সুপারস্পেশালাইজড খাজা ইউনূস আলী মেডিকেল কলেজ ও হাসপাতাল, সিরাজগঞ্জ জেলা এর পাশাপাশি বাংলাদেশের পশ্চিম অংশে পশ্চিমা মানসম্মত স্বাস্থ্য সেবা প্রদান করেন।
এনায়েতপুরের এনায়েতপুর উচ্চ বিদ্যালয় একটি স্বনামধন্য শিক্ষা প্রতিষ্ঠান। ২০০৯ সালের এপ্রিল মাসে এই স্কুলে জ্যোতির্বিজ্ঞানের আন্তর্জাতিক বছর উদ্বোধন করা হয়। জ্যোতির্বিজ্ঞান সম্পর্কিত ঘটনা বার্ষিক এনায়েতপুরে অনুষ্ঠিত হয়।
সহজ জীবন

সহজ জীবন কিছু স্বেচ্ছাধীন অনুশীলনের উপর কারো জীবনধারণ সহজ করার দিকে নির্দেশ করে। উদাহরণ হিসেবে, এটা মানুষের ভোগ কমিয়ে, "minimalism" এর ধারণা থেকে কিংবা, আত্মতুষ্টি বাড়ানোর দিকে গুরুত্ব দেয়। সহজ জীবন মানুষ "কী চায়" তাতে গুরুত্ব দেয়ার বদলে তার "কি আছে" তার প্রতি গুরুত্ব দেয়। । যদিও "asceticism" সহজ জীবনযাপনে গুরুত্ব দেয় ও ভোগবিলাসিতা পরিহার করতে বলে, তবুও সব সহজ জীবনের উপায়গুলো ascetics নয়। 
কেউ "জোরপূর্বক দারিদ্র্য" বরণ করলে তা যেমন সহজ জীবন নয়, তেমনি সহজ জীবন স্বেচ্ছাধীনও বটে।
অনুসারীরা বিভিন্ন কারণে সহজ জীবন বাছাই করতে পারে, যেমন: আধ্যাত্মিকতা, সুস্বাস্থ্য, বন্ধু-বান্ধব, পরিবার-পরিজনের জন্য উৎকৃষ্ট সময় দেয়া, জীবন ও জীবিকার ভারসাম্য, ব্যক্তিগত পছন্দ, অর্থনৈতিক সাশ্রয়ীতা, মিতব্যয়ীতা এবং উত্তেজনা কমানো। সহজ জীবন বস্তুবাদ, আকর্ষণীয় দ্রব্যাদি ক্রয়ের বিপরীতে একটি প্রতিক্রিয়া হিসেবেও থাকতে পারে। কেউ কেউ এক্ষেত্রে বিভিন্ন সামাজিক-রাজনৈতিক লক্ষ্য কথা বলতে পারেন, যা পরিবেশবাদী, বিক্রয়বিরোধী, বৃক্ষ/পশুরক্ষা বাদী, জন্মহার-ক্রয়সীমিতকরণবাদী, সামাজিক সুবিচার, কর রহিতকরণ এসবের সাথে সামঞ্জস্যপূর্ণ।
কিছু আধ্যাত্মিক ও ধর্মীয় ঐতিহ্যে সহজ জীবনে উৎসাহিত করা হয়। প্রাচীন সময়ের মাঝে ভারতীয় লৌহ যুগের শ্রমণদের, গৌতম বুদ্ধ, যিশু খ্রিস্ট, এবং বাইবেলীয় নাজারেথদের (বিশেষত ব্যাপটিস্ট জন) সহজ জীবনের ব্যাপারে জানা যায়। বাইবেলে যিশুর সহজ জীবন যাপনের ব্যাপারে জানা যায়। তিনি তার ভক্তদের বলতেন, "ভ্রমণের সময় কোনো রুটি, কোনো থলে, কোনো টাকা কটিবন্ধে নেয়া যাবে না, শুধু পাদুকা পায়ে দেয়া ছাড়া এবং একাধিক পরিধেয় পরিধান করা যাবে না।" 
অনেক বিখ্যাত ব্যক্তিই বলেছেন আধ্যাত্মিক অনুপ্রেরণা তাদের সহজ জীবন যাপনের দিকে চালিত করেছে, যাদের মাঝে আছেন নার্সিয়ার বেনেডিক্ট, আসিজির ফ্রান্সিস, আ্যামন হ্যানেন্সি, লিও তলস্তয়, রবীন্দ্রনাথ ঠাকুর, আলবার্ট সুয়েৎজার এবং মহাত্মা গান্ধী।
মনিকা চাকমা

মনিকা চাকমা (জন্ম: ১৫ সেপ্টেম্বর ২০০৩) হলেন একজন বাংলাদেশী নারী ফুটবল খেলোয়াড়। তিনি বাংলাদেশ জাতীয় ফুটবল দলের সদস্য। তিনি একজন মধ্যমাঠের খেলোয়াড়। তিনি ২০১৯ সালে বঙ্গমাতা অনূর্ধ্ব-১৯ নারী আন্তর্জাতিক টুর্নামেন্টে মঙ্গোলিয়ার বিপক্ষে গোল করে পরিচিতি পান। ফিফা তার এ গোলকে ‘জাদুকরী গোল’ হিসেবে স্বীকৃতি দেয় এবং মনিকা চাকমাকে 'ম্যাজিকেল চাকমা' উপাধি দেওয়া হয়।
মনিকা চাকমার জন্ম ২০০৩ সালের ১৫ সেপ্টেম্বর তারিখে খাগড়াছড়ি জেলার লক্ষ্মীছড়ির দুর্গম পাহাড়ি এলাকা সুমন্ত পাড়া গ্রামে । কৃষক 
বাবা বিন্দু কুমার চাকমা ও রবি মালা চাকমার পাঁচ মেয়ের মধ্যে মনিকা সবার ছোট। ছোটবেলা থেকে ফুটবলের প্রতি মনিকার বাবার পছন্দ ছিলো না। তাই বাবার চোখ ফাঁকি দিয়ে পাড়ার ফুটবল খেলায় অংশ নিতেন। তার খেলায় সঙ্গী ছিলেন বড় বোন অনিকা চাকমা ও চাচাত ভাই কিরণ চাকমা।
মনিকা চাকমার ২০১০ সালে লক্ষ্মীছড়ির মরাচেঙ্গী সরকারি প্রাথমিক বিদ্যালয়ের হয়ে প্রথম বঙ্গমাতা শেখ ফজিলাতুন্নেছা মুজিব ফুটবল টুর্নামেন্ট খেলেন। ২০১২ সালে চট্টগ্রামে বিভাগীয় পর্যায়ে খেলতে গেলে রাঙামাটি মগাছড়ি সরকারি প্রাথমিক বিদ্যালয়ের প্রধান শিক্ষক বিরসেন চাকমার নজরে আসে। তিনি মনিকাকে রাঙামাটি মগাছড়ি সরকারি প্রাথমিক বিদ্যালয়ে ভর্তি হওয়ার সুযোগ করে দেন। মনিকা ২০১৩ সালে স্কুলটির হয়ে বঙ্গমাতা ফুটবল টুর্নামেন্ট খেলে জাতীয় পর্যায়ে রানার্সআপ হন। জাতীয় পর্যায়ে প্রথম খেলার ডাক পান অনূর্ধ্ব-১৪ দলে। এ দলটি ২০১২ সালে শ্রীলঙ্কায় অনুষ্ঠিত এএফসির টুর্নামেন্টে অংশ নিয়ে তৃতীয় স্থান ফেয়ার প্লে ট্রফি জিতেছিলো। ওই আসরে মনিকা গোল করেছিল তিনটি। রাঙামাটি ঘাগড়া উচ্চ বিদ্যালয়ে পাঠ শেষে মনিকা ঘাগড়া কলেজের মানবিক বিভাগ থেকে এইচএসসি পাস করেন ।
থাইল্যান্ডে এশিয়ান অনূর্ধ্ব-১৪ চ্যাম্পিয়নশিপেও খেলেছেন মনিকা। এছাড়া বঙ্গমাতা অনূর্ধ্ব-১৯ আন্তর্জাতিক গোল্ডকাপের সেমিফাইনালে মঙ্গোলিয়ার বিপক্ষে বাংলাদেশের হয়ে খেলেন এবং তার দুর্দান্ত গোলে ফিফার ‘ভক্তদের প্রিয়’ কনটেন্টে স্থান পায় বাংলাদেশ। এ গোলের কারণে ফিফা তাকে ‘জাদুকরী চাকমা’ উপাধিতে ভূষিত করে।
ম্যাজিকেল মনিকা চাকমা মূলত পুলিশে চাকরি নেননি, মনিকা চাকমা নামে আরেকজন নারী ফুটবলার ছিলেন যার বাড়ি রাঙামাটি তিনিই পুলিশে চাকরি নেন।
থ্রি স্টোরিজ অ্যান্ড টেন পোয়েমস

থ্রি স্টোরিজ অ্যান্ড টেন পোয়েমস () হল আর্নেস্ট হেমিংওয়ে রচিত ছোটগল্প ও কবিতার সংকলন। ১৯২৩ সালে প্যারিসে রবার্ট ম্যাকআলমনের কনট্যাক্ট পাবলিশিং থেকে নিভৃতে ৩০০ কপি প্রকাশিত হয়।
ক্যাবারে (২০১৯-এর চলচ্চিত্র)

ক্যাবারে ২০১৯ সালের একটি ভারতীয় প্রণয়মূলক, নাট্যধর্মী-লোমহর্ষক নৃত্য চলচ্চিত্র। এটি পূজা ভাট এবং ভূষণ কুমার রচিত এবং কাস্তব নারায়ন নিওগী ও পূজা ভাট প্রযোজিত, ফিশ আই নেটওয়ার্ক প্রাইভেট লিমিটেডের চলচ্চিত্র। চলচ্চিত্রটির প্রধান চিত্রগ্রহণ শুরু হয় ৯ জুন ২০১৫। মুলতঃ ২০১৬ সালে চলচ্চিত্রটি মুক্তির জন্য নির্ধারিত হয়। ৯ জানুয়ারী ২০১৯ তারিখে মুক্তির পূর্ব পর্যন্ত চলচ্চিত্রটি কথিত কপিরাইট আইন লঙ্ঘনের কারণে পেছনে পড়ে যায়। চলচ্চিত্র ছাড়পত্র বোর্ড এখন পর্যন্ত প্রেক্ষাগৃহে মুক্তির অনুমোদন দেয় নি। কিন্তু চলচ্চিত্রটির সাময়িক মুক্তি দেওয়া হয় জি নেটওয়ার্ক এর অফিসিয়াল এ্যাপ জি৫।
গুজব রটে ছিল যে চলচ্চিত্রটি তৈরী হচ্ছে অভিনেত্রী ও নৃত্যশিল্পী হেলেন এর জীবনীর উপর ভিত্তি করে।
এই চলচ্চিত্রের গানগুলো সুর তৈরী করেছেন কাস্তব নারায়ন নিওগী এবং মুনিশ মাকিজা, কেবল "ফির তেরি বাহু মে" গানটি ছাড়া। ঐ গানটির সুর করেছেন টনি কাক্কার। চলচ্চিত্রটিতে মোট ৬টি রোমান্টিক গান রয়েছে। চলচ্চিত্রটিতে ব্যাকগ্রাউন্ড মিউজিক তৈরী করেছেন বাপী টুটুল।
ওয়াজেদ আলী সুমন

ওয়াজেদ আলী সুমন একজন বাংলাদেশী চলচ্চিত্র পরিচালক। তিনি রাজশাহী জেলার পুঠিয়া উপজেলার কান্দ্রা গ্রামে জন্মগ্রহণ করেন তিনি। তিনি চিত্রপরিচালক রুহুল কুদ্দুস খান শাহীনের সঙ্গে যৌথভাবে চলচ্চিত্র নির্মাণ করেন। চলচ্চিত্রে পরিচালকের হিসেবে দুজনের নাম শাহীন-সুমন ছিল। এরপর "<nowiki>'</nowiki>আজব প্রেম"<nowiki>'</nowiki> চলচ্চিত্র তৈরির সময় সুমন আলাদা হয়ে একক ভাবে চলচ্চিত্র নির্মাণ শুরু করেন। ওয়াজেদ আলী সুমন এর উল্লেখ্যযোগ্য ছবিগুলো হল ভালোবাসার রঙ, রক্ত, ক্যাপ্টেন খান ও অন্যান্য।
ওয়াজেদ আলী সুমন প্রথম জীবনে সহকারী পরিচালক হিসেবে বাংলাদেশ চলচ্চিত্র উন্নয়ন কর্পোরেশান এ কাজ শুর করেন। এরপর চলচ্চিত্র পরিচালক শাহিন সুমনের সাথে জুটি বেধে যৌথ পরিচালক হিসেবে পূর্ণদৈর্ঘ্য চলচ্চিত্র নির্মাণ শুরু করেন। এ সময় তাদের ছবি গুলোয় পরিচালক হিসেবে "শাহীন-সুমন" নামটি ব্যবহৃত হত। তাদের বানানো চলচ্চিত্র গুলো বেশ দর্শক জনপ্রিয়তা পেয়ে যায়।
দীর্ঘ সময় যৌথভাবে পরিচালনার পর ২০১৫ সালে তারা আলাদা হয়ে যান এবং স্বতন্ত্র ভাবে চলচ্চিত্র নির্মাণ শুরু করেন। ওয়াজেদ আলী সুমনের প্রথম একক চলচ্চিত্র ছিল "আজব প্রেম" । ছবিটিতে মূল ভূমিকায় অভিনয় করেছিলেন, বাপ্পি চৌধুরী ও আঁচল। এরপর প্রযোজনা প্রতিষ্ঠান জাজ মাল্টিমিডিয়ার ছবি, ভালোবাসার রঙ, অন্যরকম ভালোবাসা, অঙ্গার, রক্ত সহ বেশ কিছু চলচ্চিত্র নির্মাণ করেন তিনি এবং তিনি ধারাবাহিক ভাবে বেশ কিছু বাংলা চলচ্চিত্র নির্মাণ করেছেন।
কাঞ্চনজঙ্ঘা এক্সপ্রেস

কাঞ্চনজঙ্ঘা এক্সপ্রেস একটি এক্সপ্রেস ট্রেন, যা মূলত ভারতের পূর্ব রেলওয়ে দ্বারা পরিচালিত। ট্রেনটি পশ্চিমবঙ্গ রাজ্যের শিয়ালদহ এবং আসাম রাজ্যের শিলচরর ও ত্রিপুরা রাজ্যের আগরতলা মধ্যে আসা যাওয়া করে থাকে। সমস্ত পথের মধ্যে শিয়ালদাহ থেকে বদরপুর অব্দি দৈনিক যাতায়াত করে , তারপর সপ্তাহে ৪ দিন আগরতলা ও ৩ দিন শিলচর যায়। এটি ত্রি-সাপ্তাহিক ভিত্তিতে ১৩১৭৫/১৩১৭৬ ট্রেন সংখ্যার সাথে পরিচালিত হচ্ছে।
নিউ জলপাইগুড়ি থেকে হিমালয় পর্বতমালার দৃশ্য কাঞ্চনজঙ্ঘা শৃঙ্গের নামে নামকরণ করা হয়েছিল, ১৯৬০ সালে এই ট্রেনটি শিয়ালদহ থেকে নিউ জলপাইগুড়ি চালু হয়।
১৩১৭৫ শিয়ালদহ - শিলচর কাঞ্চনজঙ্ঘা এক্সপ্রেস ট্রেনটি প্রায় ১৩৫৯ কিলোমিটার পথ পাড়ি দেয় ৩৩ ঘণ্টা ৪০ মিনিটে (৪০ কিমি/ঘণ্টা) এবং ১৩১৭৬ শিলচর - শিয়ালদহ কাঞ্চনজঙ্ঘা এক্সপ্রেস ট্রেনটি প্রায় ১৩৫৯ কিলোমিটার পথ পাড়ি দেয় ৩২ ঘণ্টা ৪০ মিনিটে (৪১ কিমি/ঘণ্টা) ফেরৎ আসে। ট্রেনটিতে একটি ই-ক্যাটারিং এর ব্যবস্থা আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১১০ কিলোমিটার প্রতি ঘণ্টায় এবং সর্বনিম্ন গতিসীমা থাকে ৪০ কিলোমিটার প্রতি ঘণ্টায়।
ট্রেনের রুট গুরুত্বপূর্ণ স্টেশনসমূহঃ-
ট্রেনটির সর্বোচ্চ গতিবেগ ১১০ কিলোমিটারের সাথে সঠিক আইসিএফ রেক রয়েছে। ট্রেনে ২১ টি কোচ রয়েছে।
উভয় ট্রেনটি বর্ধমান লোকো শেড ভিত্তিক (ডব্লিউডিএম ৩এ) ডিজেল ইঞ্জিন দ্বারা শিয়ালদহ থেকে মালদা টাউন চালিত হয়। ট্রেনটি মালদা টাউন লোকো শেড ভিত্তিক (ডব্লিউডিএম ৩এ) ডিজেল ইঞ্জিনটি মালদা টাউন থেকে গুয়াহাটি পর্যন্ত যায় এবং এর বিপরীত দিকে আসে। ট্রেনটি শিলিগুড়ি লোকো শেড ভিত্তিক (ডব্লিউডিপি-৪) ডিজেল ইঞ্জিনটি গুয়াহাটি থেকে শিলচর পর্যন্ত যায় এবং এর বিপরীত দিকে আসে।
ট্রেনটি ২ বার অভিমুখ পরিবর্তন করেঃ
ফতওয়া অন টেরোরিজম

ফতওয়া অন টেরোরিজম এন্ড সুইসাইড বোম্বিংস () হলো ২মার্চ ২০১০ সালে প্রকাশিত শাইখুল ইসলাম ড. তাহিরুল কাদেরি কর্তৃক ৬০০ পৃষ্ঠাব্যাপী (উর্দু সংস্করণ), ৫১২ পৃষ্ঠাব্যাপী (ইংরেজি সংস্করণ) লিপিবদ্ধ ইসলামি আইনি অধ্যাদেশ বা রায় যাতে শরিয়তের উৎস হতে উপপাদন করা হয়েছে যে সন্ত্রাসবাদ ও আত্মঘাতি হামলা নীতিবিগর্হিত, পাপ এমনকি তা অনৈসলামিক কর্মকাণ্ড। ফতওয়াটি লন্ডন থেকে বই আকারে প্রকাশিত হয়।
ফতওয়াটি ২ মার্চ ২০১০ সালে ড. কাদেরি কর্তৃক প্রদত্ত হয়। ফতোয়াটি আল কায়েদা ও তালেবান সহ অন্যান্য জঙ্গিগোষ্ঠির মতবাদসমূহের সরাসরি অপনোদন তথা খণ্ডন। এটি একটি বিস্তৃততম সন্ত্রাসবিরোধি বিধিনির্দেশ, একটি দোহাই বা ক্ষমাহীন পরম দণ্ডাদেশ যা এর চেয়ে উপরন্তু আরো বেশি এবং ঘোষিত করে যে সন্ত্রাসবাদ ইসলামি আইন মোতাবেক কুফরি।.
ফতওয়াটি মিডিয়ার সুদুরপ্রসারী অভিনিবেশপ্রাপ্ত হয় এবং সুনিশ্চিতভাবে আন্তর্জাতিক সমবেত সংবাদমাধ্যম দ্বারা অবগুণ্ঠিত হয়।সিএনএন এর পরিবেশনানুসারে, কতিপয় অভিজ্ঞ ফতোয়াটিকে সন্ত্রাসবাদের পুনরুত্থানের বিরুদ্ধে লাক্ষণিক করাঘাত হিসেবে লক্ষ্য করেছেন। সিএনএন এর আমানপৌর শো তাদের ওয়েবসাইটে ফতোয়াটির সারসংক্ষেপ যোগ করেছে এবং শান্তি প্রতিষ্ঠামুলক ফতোয়া হিসেবে ঘোষণা করেছে।একইসাথে ওয়াশিংটন টাইমস উল্লেখ করে যে, যুক্তরাষ্ট্রের পররাষ্ট্র মন্ত্রণালয় ফতোয়াটিকে ইসলামকে জঙ্গিদের থেকে ফিরিয়ে নেবার যুগান্তকারী পদক্ষেপ হিসেবে ঘোষণা করেছে।
ফতোয়াপ্রদান অনুষ্ঠানটি মিনহাজুল কুরআন, যুক্তরাজ্য শাখা কর্তৃক পৃষ্ঠপোষিত হয়। ফতোয়াপ্রদানের সময় ড. কাদেরি বলেন যে,
মঞ্জুলা

মঞ্জুলা (১৯৫৩-২০১৩) ভারতের তামিল চলচ্চিত্র শিল্পের একজন অভিনেত্রী ছিলেন। তামিল ভাষার চলচ্চিত্র ছাড়াও তিনি তেলুগু ভাষার চলচ্চিত্রেও অভিনয় করতেন।
মঞ্জুলা সর্বপ্রথম জেমিনি গণেশন এবং কাঞ্চনা অভিনীত চলচ্চিত্র "শান্তি নীড়ায়ম" (১৯৬৯) এ উঠতি বয়সী তরুণীর চরিত্রে অভিনয় করেছিলেন। এমজিআর অভিনীত "রিকশাকারান" (১৯৭১) এ তিনি তার ক্যারিয়ারের প্রথম নায়িকার ভূমিকায় ছিলেন।
১৯৭৬ সালে অভিনেতা বিজয়কুমারকে মঞ্জুলা বিয়ে করেন, তাদের তিন কন্যা হয়েছিলো।
কাঞ্চনা (অভিনেত্রী)

কাঞ্চনা (জন্মঃ ১৬ আগস্ট ১৯৩৯) ভারতের তামিল চলচ্চিত্র শিল্পের একজন অভিনেত্রী ছিলেন। তামিল ছাড়াও তিনি তেলুগু চলচ্চিত্রেও কাজ করেছেন। তামিল চলচ্চিত্র জগতে ষাটের দশকে কাঞ্চনা ভালোই পরিচিত ছিলেন।
বসুন্ধরা দেবী নামে জন্মগ্রহণকারী কাঞ্চনা প্রথমে এয়ার হোস্টেস ছিলেন, একদা তামিল চলচ্চিত্র পরিচালক সি. ভি. শ্রীধর তার বিমানে যাত্রী হিসেবে ছিলেন, তাকে দেখে পছন্দ করে তাকে চলচ্চিত্রে অভিনয়ের প্রস্তাব দিলে তিনি রাজী হয়ে যান, এবং কাঞ্চনা অভিনীত প্রথম চলচ্চিত্র ছিলো "কাদলিক্কা নেরামিল্লাই" (১৯৬৪), তার নাম তখন থেকেই কাঞ্চনা হয়ে ওঠে।
লতা (অভিনেত্রী)

লতা (জন্মঃ ৭ জুন ১৯৫৩) ছিলেন ভারতের তামিল চলচ্চিত্র শিল্পের একজন অভিনেত্রী। ১৯৭৩ সালের চলচ্চিত্র "উলাগাম সুটরুম ভালিভান" এ লতা এমজিআর এর সঙ্গে অভিনয় করেছিলেন, এটিই ছিলো তার জীবনের প্রথম চলচ্চিত্র।
লতা তামিল ছাড়াও তেলুগু চলচ্চিত্রেও অভিনয় করেছিলেন। ১৯৭৩ সালের হিন্দি চলচ্চিত্র "ইয়াদোঁ কি বারাত"-এ জিনাত আমান এর করা "সুনিতা" চরিত্রকে লতা এর তামিল পুনর্নির্মাণ "নালাই নামাদে" (১৯৭৫) এ "রাণী" নামে পুনরায় ফুটিয়ে তুলেছিলেন।
গন্ধর্ব্যপুর উত্তর ইউনিয়ন

গন্ধর্ব্যপুর উত্তর বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
গন্ধর্ব্যপুর উত্তর ইউনিয়নের আয়তন ৪,১৯৩ একর।
২০১১ সালের পরিসংখ্যান অনুযায়ী গন্ধর্ব্যপুর উত্তর ইউনিয়নের জনসংখ্যা ২১,১৪৯ জন। এর মধ্যে পুরুষ ৯,৭৬১ জন এবং মহিলা ১১,৩৮৮ জন। মোট পরিবার ৪,০০৯টি।
হাজীগঞ্জ উপজেলার দক্ষিণ-পূর্বাংশে গন্ধর্ব্যপুর উত্তর ইউনিয়নের অবস্থান। এ ইউনিয়নের পশ্চিমে বড়কুল পূর্ব ইউনিয়ন, দক্ষিণে গন্ধর্ব্যপুর দক্ষিণ ইউনিয়ন ও শাহরাস্তি উপজেলার সূচীপাড়া উত্তর ইউনিয়ন, পূর্বে শাহরাস্তি উপজেলার মেহের দক্ষিণ ইউনিয়ন এবং উত্তরে শাহরাস্তি উপজেলার টামটা দক্ষিণ ইউনিয়ন অবস্থিত।
গন্ধর্ব্যপুর উত্তর ইউনিয়ন হাজীগঞ্জ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী গন্ধর্ব্যপুর উত্তর ইউনিয়নের সাক্ষরতার হার ৫৩.২%।
গন্ধর্ব্যপুর দক্ষিণ ইউনিয়ন

গন্ধর্ব্যপুর দক্ষিণ বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
গন্ধর্ব্যপুর দক্ষিণ ইউনিয়নের আয়তন ৩,৭৩৪ একর।
২০১১ সালের পরিসংখ্যান অনুযায়ী গন্ধর্ব্যপুর দক্ষিণ ইউনিয়নের জনসংখ্যা ১৯,৩০২ জন। এর মধ্যে পুরুষ ৮,৭৭৪ জন এবং মহিলা ১০,৫২৮ জন। মোট পরিবার ৩,৭৭২টি।
হাজীগঞ্জ উপজেলার সর্ব-দক্ষিণে গন্ধর্ব্যপুর দক্ষিণ ইউনিয়নের অবস্থান। এ ইউনিয়নের উত্তরে বড়কুল পূর্ব ইউনিয়ন ও গন্ধর্ব্যপুর উত্তর ইউনিয়ন, পূর্বে শাহরাস্তি উপজেলার সূচীপাড়া উত্তর ইউনিয়ন ও সূচীপাড়া দক্ষিণ ইউনিয়ন, দক্ষিণে লক্ষ্মীপুর জেলার রামগঞ্জ উপজেলার নোয়াগাঁও ইউনিয়ন ও কাঞ্চনপুর ইউনিয়ন এবং পশ্চিমে ফরিদগঞ্জ উপজেলার গুপ্টি পূর্ব ইউনিয়ন ও সুবিদপুর পূর্ব ইউনিয়ন অবস্থিত।
গন্ধর্ব্যপুর দক্ষিণ ইউনিয়ন হাজীগঞ্জ উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
২০১১ সালের পরিসংখ্যান অনুযায়ী গন্ধর্ব্যপুর দক্ষিণ ইউনিয়নের সাক্ষরতার হার ৬৩.৭%।
দ্বাদশ গ্রাম ইউনিয়ন

দ্বাদশ গ্রাম বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
হাজীগঞ্জ উপজেলার উত্তরাংশে দ্বাদশ গ্রাম ইউনিয়নের অবস্থান। এ ইউনিয়নের পশ্চিমে রাজারগাঁও উত্তর ইউনিয়ন, দক্ষিণে বাকিলা ইউনিয়ন ও কালচোঁ দক্ষিণ ইউনিয়ন, পূর্বে কালচোঁ উত্তর ইউনিয়ন এবং উত্তরে মতলব দক্ষিণ উপজেলার নারায়ণপুর ইউনিয়ন অবস্থিত।
২০১৩ সালের ২৭ মার্চ রাজারগাঁও উত্তর ইউনিয়ন থেকে ৪টি, বাকিলা ইউনিয়ন থেকে ২টি এবং কালচোঁ উত্তর ইউনিয়ন থেকে ৬টি সর্বমোট ১২টি গ্রাম নিয়ে দ্বাদশ গ্রাম ইউনিয়ন গঠিত হয়।
দ্বাদশ গ্রাম ইউনিয়ন হাজীগঞ্জ উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
 প্রতিষ্ঠাতাঃ ডঃ মোঃ শাহ্কামাল
 সাবেক সিনিয়র সচিব।
মধ্যপ্রদেশের জেলার তালিকা

মধ্যপ্রদেশ রাজ্যটি ১লা নভেম্বর, ১৯৫৬ সালে অস্তিত্ব লাভ করে। মধ্যপ্রদেশের বিভিন্ন অঞ্চল রয়েছে, যার প্রশাসনিক সরকারি অবস্থান নেই, তবে তারা সম্পূর্ণরূপে ভৌগোলিক অঞ্চল; যা কিছু ঐতিহাসিক দেশ, রাজ্য বা প্রদেশের সাথে সামঞ্জস্যপূর্ণ। বর্তমানে, রাজ্যের জেলার সংখ্যা ৫২ টি। এই জেলাগুলি দশটি প্রশাসনিক বিভাগে বিভক্ত করা হয়। মধ্য প্রদেশের অঞ্চল ও জেলা নিচে দেখানো হয়েছে। ২০০০ সালে রাজ্যটি মধ্যপ্রদেশ এবং ছত্তিশগড়ে বিভক্ত হয়।
কৃষি-আবহাওয়াগতভাবে, ভৌগোলিকভাবে, ঐতিহাসিকভাবে এবং রাজনৈতিক অনুভূতি অনুযায়ী মধ্যপ্রদেশের প্রধান অঞ্চলগুলির নিম্নরূপঃ
মধ্যপ্রদেশের মোট ৫২ টি জেলা দশটি বিভাগে বিভক্ত। রাজ্যের নবীন জেলা নিওয়ারি ২০১৮ সালের অক্টোবরে নির্মিত হয়েছিল তিকমগড় জেলার বিভাজন করে।
পোরবন্দর জেলা

পোরবন্দর জেলা পশ্চিম ভারতের গুজরাত রাজ্যের ৩৩ টি জেলার মধ্যে একটি। জেলা ২,৩১৬ বর্গ কিমি এলাকা জুড়ে বিস্তৃত। ২০১১ সালের আদমশুমারি অনুসারে জেলার জনসংখ্যার ৫,৮৫,৪৪৯ জন, যার মধ্যে ৪৮.৭৭% শহুরে ছিল। এই জেলাটি জুনাগড় জেলার বাইরে এলাকা নিয়ে নির্মিত হয়েছিল। এটি কাথিয়াওয়ের উপদ্বীপে অবস্থিত। পোরবন্দর শহর এই জেলার প্রশাসনিক সদর দপ্তর। এই জেলার উত্তরে জামনগর জেলা ও দেবভূমি দ্বারকা জেলা, পূর্বে জুনাগড় জেলা ও রাজকোট জেলা এবং পশ্চিমে ও দক্ষিণে আরব সাগর ঘিরে রয়েছে।
২০১১ সাল নাগাদ থেকে এটি ডাং জেলের পরে গুজরাতের দ্বিতীয় কম জনসংখ্যার জেলা (গুজরাতের জেলা ৩৩ টি) এর পরে। 
পোরবন্দর মহাত্মা গান্ধীর জন্মস্থান। পোরবন্দর এছাড়াও শ্রীকৃষ্ণের ছেলেবেলার বন্ধু সুধামা'র জন্মস্থান হিসেবে মহাভারতে উল্লেখ করা হয়।
পোরবন্দর জেলার ৩ টি তালুক রয়েছে। তালুক তিনটি হল পোরবন্দর, রানাভা, কুট্টিয়ানা।
পোরবন্দর জেলায় উৎপাদিত প্রধান ফসল তুলা, চীনাবাদাম, বাজরা, গ্রাম, গম, তাল ও জোয়ার।
টুর্কে‌নস্ট্রিট

টুর্কে‌নস্ট্রিট () জার্মানির মিউনিখের একটি রাস্তা। এটি মিউনিখের ম্যাক্সভরস্টেড জেলায় অবস্থিত। টুর্কে‌নগ্রাবেনের (তুর্কি পরিখা) নামে রাস্তাটির নামকরণ করা হয়েছে। মিউনিখের ঐতিহাসিক স্মৃতিসৌধের তালিকার মধ্যে ৩০টির অধিক টুর্কে‌নস্ট্রিটে অবস্থিত।
 দীর্ঘ রাস্তাটি ব্রিয়েনার স্ট্রিট থেকে উত্তর-পূর্ব দিকে এগিয়ে স্কোয়াবিন জেলার সীমানা জর্জে‌নস্ট্রিট পর্যন্ত বিস্তৃত।
১৮১২ সালে প্রথম ম্যাক্সিমিলিয়ান জোসেফ রাজকীয় আদেশে টুর্কে‌নস্ট্রিটের নামকরণ করেন।
১৮২৩ সালে বারের, গেবেলসবার্জা‌র, টুর্কে‌নস্ট্রিট ও থেরেসিয়েনস্ট্রিটের মধ্যবর্তী স্থানে টুর্কে‌নকাসের্ন‌ বা তুর্কি ব্যারাক নির্মিত হয়। পদাতিক রেজিমেন্টগুলো প্রথমদিকে এখানে অবস্থান নিত। তাই এই ব্যারাকগুলি বাভারিয়ান রাজ্য পুলিশ প্রথম বিশ্বযুদ্ধের পর ব্যবহার করতে শুরু করে। দ্বিতীয় বিশ্বযুদ্ধের পর বেসামরিক ব্যবহারের পর ব্যারাকগুলো ১৯৬০ এর দশকে ভেঙ্গে ফেলা হয়। শুধুমাত্র ঐতিহাসিকভাবে সংরক্ষিত টুর্কে‌নটোর এখনও টিকে আছে। এখানে বর্তমানে বেশ কয়েকটি জাদুঘর রয়েছে যার মধ্যে পিনাকোথেক ডের মর্ডান অন্যতম। এছাড়াও এখানে বিশ্ববিদ্যালয়ের ইনস্টিটিউট রয়েছে।
১৮৪৮ সালে ব্রিয়েনার স্ট্রিটের প্রান্তে ভিটলসবাখার প্রাসাদ অবস্থিত ছিল। এটি মূলত প্রথম ম্যাক্সের জন্য যুবরাজের প্রাসাদ হিসেবে নির্মিত হয়। তবে নির্মাণ শেষ হলে তা প্রথম লুডভিগের অবসরকালীন নিবাস হিসেবে ব্যবহৃত হয় এবং পরবর্তীতে তৃতীয় লুডভিগ এখানে বসবাস করেন। সোভিয়েত প্রজাতন্ত্র ও গেস্টাপোর সদর দফতরের বৈঠকের স্থান হিসাবে বিভিন্ন ইতিহাসের পরে, ১৯৪৪ সালে এটি বোমার আঘাতে ধ্বংস হয়ে যায়। ১৯৬৪ সালে ধ্বংসাবশেষসমূহ সরিয়ে এখানে বায়েরিশখ ল্যান্ডেসব্যাংক নির্মিত হয়।
১৮৭৪ সালে অগাস্ট ভন ভইট এখানে একটি বিদ্যালয় স্থাপন করেন, যেখানে বিভিন্ন বিশ্বাসের ছাত্রছাত্রীদেরকে ভর্তি করা হত। দ্বিতীয় বিশ্বযুদ্ধে ক্ষতিগ্রস্ত হওয়ার কারণে বিদ্যালয়টি কয়েক দফা সংস্কারের পর ১৯৫০-এর দশকে বর্তমান রুপ পায়। বর্তমানে ৬৮ নম্বর ভবনে এটি একটি ডে কেয়ার সুবিধা প্রদানকারী প্রাথমিক বিদ্যালয় ও কিন্ডারগার্টেন। বিদ্যালয়ের পার্শ্ববর্তী চত্ত্বরটি জর্জ এলসারের নামে নামকরণ করা হয়েছে।
১৯০৩ সালে ক্যাথি কোবাস সাবেক যুবরাজ রুডলফের বাসস্থানে একটি ক্যাবারে রেস্তোরা চালু করেন। ১৯০৭ সালে কার্ল ভেলেন্টিন এখানে নিয়মিত আসতেন। অন্যান্য নিয়মিত অতিথিদের মধ্যে ছিলেন ফ্র্যাঙ্ক ওয়েডেকাইন্ড, লুডভিগ থমা, থমাস থিওডর হাইনে ও জুলিয়াস বেক। ১৯৪৪ সালে ধ্বংসের পূর্ব পর্যন্ত এটি মিউনিখের সাংস্কৃতিক দৃশ্যের কেন্দ্রীয় উৎপত্তিস্থল ছিল।
বর্তমানে টুর্কে‌নস্ট্রিট বেশ কয়েকটি রেস্তোরা, ব্র্যান্ডহর্স্ট জাদুঘর ও পুলিশ পরিদর্শন দপ্তরের পাশে অবস্থিত।
টুর্কে‌নস্ট্রিটে ৩০টি ঐতিহাসিক গুরুত্ব সম্পন্ন সংরক্ষিত স্মৃতি স্থাপনা অবন্থিত। এর মধ্যে রয়েছে ডুরখেইম, যা একটি প্রাক্তন অভিজাত প্রাসাদ এবং পর বর্তীতে প্রুশিয়ান কূটনীতিক দূতাবাস। এছাড়াও রয়েছে সাবেক তুর্কি ব্যারাক প্রবেশদ্বার টুর্কে‌নটোর বা ওল্ড সিম্পল। এখানে ১৯শ শতাব্দির কয়েকটি দালান রয়েছে। এগুলো নব্য-বারুক বা নব্য-রেনেসাঁ শৈলীতে নির্মিত।
আন্তর্জাতিক উদ্যান প্রদর্শনী ৮৩

আন্তর্জাতিক উদ্যান প্রদর্শনী ৮৩ (, ইন্টারন্যাশনাল গার্টেনবাউসস্টেলং ৮৩) হল একটি উদ্যান উৎসব। এই উৎসবে ১৭০টি দেশ ও প্রতিষ্ঠান অংশগ্রহণ করেছিল। আন্তর্জাতিক উদ্যানবিদ্যা প্রদর্শনী, ব্যুরো ইন্টারন্যাশনাল ডেস এক্সপোজিশন (বিআইই) দ্বারা স্বীকৃত। এটি জার্মানির মিউনিখের ওয়েস্টপার্কে ১৯৮৩ সালের ২8 এপ্রিল থেকে ৭ অক্টোবর অনুষ্ঠিত হয়। রালফ জিগেল প্রদর্শনীর দাপ্তরিক গান হিসেবে "ফ্লাওয়ার সেরেনেড" (Flower Serenade) লেখেন; হুগো স্ট্রাসার এবং তার অর্কেস্ট্রা গানটি রেকর্ড করেন। জার্মান ফেডারেল পোস্ট অফিস শৈলীযুক্ত ফুল দিয়ে একটি বিশেষ ডাকটিকেট প্রকাশ করে।
প্রদর্শনীর জন্য জায়গা জুড়ে ওয়েস্টপার্ক নির্মিত হয়েছিল। প্রকৃতি স্থপতি পিটার ক্লুসকা সাবালপাইন উপত্যকার আকৃতির মতো এটির নকশা করেন। স্থানটি পূর্বে পরিত্যক্ত শিল্পভূমি ও কৃষিজমি ছিল।
প্রদর্শনীর সময়, ওয়েস্টপার্কের চারপাশে ঘেরাও দেয়া হয়, এবং প্রবেশ মূল্য নির্ধারণ করা হয়। উদ্যানটির ভেতরে পাঁচটি স্টেশনসহ ক্ষুদ্র রেলপথ দর্শকদের আনা নেয়ার জন্য তৈরি করা হয়। আর প্রদর্শনীতে যাওয়ার জন্য একটি নতুন সাবওয়ে শাখা তৈরি করা হয়েছিল। উদ্যানের পাশে এই সাবওয়ে শাখার সাথে তিনটি স্টেশন যুক্ত ছিল। উদ্যানটির পূর্ব, উত্তর ও পশ্চিমে তিনটি পার্কিং লট নির্মিত হয়েছিল। বাসের জন্য একটি পার্কিং লট খানিকটা বড় ছিল।
প্রদর্শনীর মূল আকর্ষণ ছিল ২৩টি আন্তর্জাতিক উদ্যান, সারা বিশ্ব থেকে উদ্যানপালক এবং প্রকৃতি স্থপতিরা এই উদ্যানগুলির নকশা করেন। সবাই নিজেদের ঐতিহ্য অনুযায়ী একটি ছোট ভবন নির্মাণ করে এর আশপাশে নিজেদের স্থানীয় উদ্ভিদ রোপণ করেন। এশিয়ার চারটি দেশ দীর্ঘস্থায়ী উদ্যান নির্মাণ করে, তাদের মধ্যে দুটি দেশ জার্মান বণিকদের সহায়তায় বাগানগুলি নির্মাণ করে। গণপ্রজাতন্ত্রী চীন ইউরোপীয় কোন বাগান প্রদর্শনীতে প্রথমবারের মতো অংশগ্রহণ করেছিল। তারা নিজেদের ঐতিহ্য অনুসারে প্রাচীরযুক্ত বাগান তৈরি করেছিল। মিউনিখের ভগিনী শহর সাপ্পোরো, হিয়ান যুগের একটি জাপানি বাগানের আদলে বিভিন্ন উদ্ভিদের সমন্বয়ে বিশেষ বাগান তৈরি করেছিল। থাইল্যান্ড গৌতম বুদ্ধের মূর্তি দিয়ে একটি সালা প্রতিষ্ঠা করেছিল। এটি ছিল জার্মানিতে গৌতম বুদ্ধের প্রথম মূর্তি। নেপাল কাঠের তৈরি একটি প্যাগোডা তৈরি করেছিল। নেপালের সেরা কাঠখোদাইকারীরা এটি তৈরি করে। প্যাগোডাটি নেপালে তৈরি করার পর জার্মানিতে আনা হয়েছিল। ২০০ বছরের মধ্যে এটিই নেপালের কাঠখোদাইকারীদের দ্বারা তৈরি একটি সম্পূর্ণ কাঠের প্যাগোডা ছিল। এশিয়ার এই চারটি দেশের উদ্যানগুলো প্রদর্শনীর পর সংরক্ষণ করা হয়। এবং বাকি অংশগ্রহণকারীদের উদ্যানগুলো প্রদর্শনী শেষে ভেঙ্গে ফেলা হয়।
প্রদর্শনীর ঐতিহ্যবাহী অংশগুলি বিশেষ বিশেষ স্থানে বরাদ্দ ছিল। এই অংশগুলোকে অর্ধ-বৃত্তাকার গোলাপ বাগান, বার্ষিক উদ্ভিদের মাঝে এবং অন্যান্য শয্যায় স্থান দেয়া হয়। প্রদর্শনী এলাকায় খেলার মাঠ, দুটি রেস্টুরেন্ট, দুটি ভাল্লুক বাগান এবং বনভোজনের জন্যও নির্দিষ্ট এলাকা ছিল যেখানে দর্শকরা তাদের নিজস্ব খাদ্য ও পানীয় আনতে পারত।
প্রথমবারের মতো জার্মানদের মাঝে পরিবেশ সচেতনতা সৃষ্টির লক্ষ্যে প্রকৃতি ও পরিবেশগত সুরক্ষার বিষয়গুলি প্রদর্শনীতে অন্তর্ভুক্ত করা হয়েছিল। জলপথের পূর্ব অংশে, পানি একটি জলাভূমিতে গিয়ে পড়ে এবং এখানে বিভিন্ন শাকসব্জির বাগানও রয়েছে। জলাভূমিটি ঘাসের চাপড়া দিয়ে নির্মাণ করা হয়। এই ঘাসের চাপড়াগুলো সেইসকল নির্মাণকাজের এলাকা থেকে তুলে আনা হয়েছে যেখানে নির্মাণকাজের জন্য বিভিন্ন উদ্ভিদ প্রজাতি মৃত্যুর দিকে ধাবিত হচ্ছে। বাভারিয়ার পরিবেশ মন্ত্রণালয় এগুলো স্থানান্তরে ভূমিকা পালন করে।
তিস্তা এক্সপ্রেস

তিস্তা এক্সপ্রেস (ট্রেন নং ৭০৭/৭০৮) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি ঢাকার কমলাপুর রেলওয়ে স্টেশন থেকে জামালপুরের দেওয়ানগঞ্জ বাজার রেলওয়ে স্টেশন পর্যন্ত চলাচল করে। ঢাকা−দেওয়ানগঞ্জ বাজার রুটে এই ট্রেনের পাশাপাশি ব্রহ্মপুত্র এক্সপ্রেস, দেওয়ানগঞ্জ কমিউটার, জামালপুর কমিউটার এবং ভাওয়াল এক্সপ্রেস চলাচল করে।
এই ট্রেনে ২৯০০ শ্রেণীর লোকোমোটিভ ব্যবহার করা হয়। ট্রেনটি পূর্বে সবুজ-হলুদ রঙের পুরনো ভ্যাকুয়াম-ব্রেকের কোচের রেকে চলতো। তবে পরবর্তীতে ট্রেনটি লাল-সবুজ রঙের ইন্দোনেশীয় এয়ার ব্রেক কোচের রেকে চলাচল করে। ট্রেনটির লোড ১৮/৩৬।
সর্বাধিক জনপ্রিয় ওয়েবসাইটগুলোতে ব্যবহৃত প্রোগ্রামিং ভাষা

সর্বাধিক জনপ্রিয় বা সর্বাধিক দর্শিত ওয়েবসাইটসমূহের একটি সাধারণ মিল হচ্ছে এর প্রত্যেকটিই ডাইনামিক বা সতত তথ্যপরিবর্তনশীল।
তাদের প্রতিনিয়ত উন্নয়ন সাধারণত নির্ভর করে তিনটি বিষয়ের উপর -
<nowiki>*</nowiki>data on programming languages are based on:
লেসলি উইট

জর্জ লেসলি উইট (; জন্ম: ২৮ মে, ১৯২৯ - মৃত্যু: ৪ জানুয়ারি, ২০০৪) তৎকালীন ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানার প্রতিনিধিত্ব করেছেন লেসলি উইট। দলে তিনি মূলতঃ ডানহাতি ব্যাটসম্যান হিসেবে খেলতেন।
১৯৪৯-৫০ মৌসুম থেকে ১৯৫২-৫৩ মৌসুম পর্যন্ত লেসলি উইটের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে বারোটি প্রথম-শ্রেণীর খেলায় অংশ নিয়েছেন তিনি। এ সময়ে তিনি ব্রিটিশ গায়ানার পক্ষে প্রথম-শ্রেণীর ক্রিকেট খেলেছিলেন।
১৯৫১-৫২ মৌসুমে জর্জটাউনে বার্বাডোসের বিপক্ষে প্রথমবারের মতো খেলায় অংশ নেন। অভিষেক খেলাতেই দূর্দান্ত শতরানের ইনিংস খেলেন। ৭০৮ মিনিটে ক্রিজে অবস্থান করে অপরাজিত ২৬২ রানের ইনিংস খেলেন। এ পর্যায়ে প্রথম উইকেট জুটিতে গ্লেনডন গিবসের সাথে ৩৯০ রান তুলেছিলেন। পুরো সময় জুড়ে তিনি ফিল্ডিং করেন। খেলায় ব্রিটিশ গায়ানা ইনিংস ব্যবধানে জয় তুলে নিয়েছিল। ২০০০-০১ মৌসুম পর্যন্ত প্রথম উইকেট জুটির এ সংগ্রহটি রেকর্ডরূপে চিত্রিত হয়েছিল। পরবর্তীতে, মন্টেগো বে এলাকায় অনুষ্ঠিত খেলায় ওয়েস্ট ইন্ডিজ বি দলের বিপক্ষে জ্যামাইকার সদস্যরূপে লিওন গারিক (অপরাজিত ২০০) ও ক্রিস গেইল (অপরাজিত ২০৮) ৪২৫ রানের জুটি গড়ে নিজেদের করে নেন। ঐ মৌসুমে তিনি আরও দুইটি শতরানের ইনিংস খেলেছিলেন। চার খেলায় ১২৫.০০ গড়ে ৬২৫ রান তুলে ঐ মৌসুম শেষ করেন।
১৯৫২-৫৩ মৌসুমে জ্যামাইকার বিপক্ষে ১৩৮ রানের ইনিংস খেলেন। এ পর্যায়ে পঞ্চম উইকেট জুটিতে ব্রুস পেয়ারডু’র সাথে ২২৫ রান তুলেছিলেন। সফররত ভারতীয় একাদশের বিপক্ষে জ্যামাইকার সদস্যরূপে প্রথম ইনিংসে ৭৯ রান তুলে দলের সর্বোচ্চ রান সংগ্রাহক হন। ফলশ্রুতিতে কয়েকদিন পর অনুষ্ঠিত সিরিজের চতুর্থ টেস্টের জন্যে তাকে নির্বাচিত করা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ পেয়েছিলেন লেসলি উইট। ১১ মার্চ, ১৯৫৩ তারিখে জর্জটাউনে সফরকারী ভারতের বিপক্ষে রয় মিলারের সাথে তারও একযোগে টেস্ট ক্রিকেটে অভিষেক ঘটে তার। তিনি উদ্বোধনী ব্যাটসম্যান অ্যালান রে’র স্থলাভিষিক্ত হয়েছিলেন। তবে, তাকে সাত নম্বরে ব্যাটিংয়ের জন্যে প্রেরণ করা হয়েছিল। দুই ঘণ্টারও অধিক সময় ক্রিজে অবস্থান করে একমাত্র ইনিংসটিতে ২১ রান তুলেছিলেন। বিনু মানকড়ের বলে বোল্ড হন তিনি। খেলাটি ড্রয়ে পরিণত হয়েছিল। ক্লাইড ওয়ালকটকে সাথে ৭১ রানের জুটি গড়েন। এরপর আর তাকে টেস্ট খেলতে দেখা যায়নি। সকল প্রথম-শ্রেণীর খেলায় অংশ নিয়ে ৬৬.৩১ গড়ে সর্বমোট ১২৬০ রান তুলেন। ২৩ বছর বয়সী লেসলি উইটের এটিই সর্বশেষ প্রথম-শ্রেণীর খেলায় অংশগ্রহণ ছিল।
সুপরিচিত ক্রিকেট পরিবার থেকে লেসলি উইটের উত্থান ঘটেছিল। অপর তিন ভাই - আর্নল্ড উইট, নর‍ম্যান উইট, পিটার উইট এবং দুই কাকা - ভাইবার্ট উইট ও অস্কার উইট প্রথম-শ্রেণীর ক্রিকেটে অংশগ্রহণ করেছিলেন। তন্মধ্যে, এক কাকা ভাইবার্ট উইট ওয়েস্ট ইন্ডিজের পক্ষে টেস্ট ক্রিকেট খেলেছিলেন। এক ভাই পিটার উইট ক্যান্টারবারি ও ইংল্যান্ডে সমারসেটে দীর্ঘদিন ক্রিকেট খেলেছিলেন এবং ১৯৫৩ থেকে ১৯৫৫ সালে প্রথম-শ্রেণীর খেলায় অংশগ্রহণসহ ১৯৬৬ থেকে ১৯৯৫ সময়কালে আম্পায়ারের দায়িত্ব পালন করেন।
৪ জানুয়ারি, ২০০৪ তারিখে ৭৪ বছর বয়সে কানাডার টরন্টোতে লেসলি উইটের দেহাবসান ঘটে।
অনন্যা পাণ্ডে

অনন্যা পাণ্ডে (জন্ম: ৩০ অক্টোবর ১৯৯৮) হলেন একজন বলিউড অভিনেত্রী, যিনি "স্টুডেন্ট অব দ্য ইয়ার ২" চলচ্চিত্রে অভিনয়ের মাধ্যমে অভিনেত্রী হিসেবে যাত্রা শুরু করেন। তিনি অভিনেতা চাঙ্কি পাণ্ডে ও ভাবনা পাণ্ডের সন্তান।
অনন্যা পাণ্ডে ১৯৯৮ সালের ৩০ অক্টোবর মুম্বাইয়ে জন্মগ্রহণ করেন। তার বাবা হলেন বলিউড অভিনেতা চাঙ্কি পাণ্ডে ও মা হলেন ভাবনা পাণ্ডে।
অভিনয়ে আসার আগে অনন্যা পাণ্ডে শাহরুখ খান অভিনীত "রইস" (২০১৭) এ সহকারী পরিচালক হিসেবে কাজ করেছেন। ২০১৯ সালের তার অভিনীত "স্টুডেন্ট অব দ্য ইয়ার ২" চলচ্চিত্র প্রেক্ষাগৃহে মুক্তি পায়। চলচ্চিত্রটি দর্শক সমালোচকদের প্রত্যাশার প্রতিদান দিতে পারে নি। ২০১৯ সালে তার অভিনীত আরেকটি চলচ্চিত্র "পতি, পত্নী অউর ওহ" মুক্তি পায়।
২০১৮ সালে অনন্যা পাণ্ডে লাকমে ইন্ডিয়ার বিপণন দূত হিসেবে নিযুক্ত হন।
২০১৯–২০ পাকিস্তান ক্রিকেট দলের অস্ট্রেলিয়া সফর

পাকিস্তান ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য অস্ট্রেলিয়া সফর করে, যা নভেম্বর থেকে ডিসেম্বর ২০১৯-এ অনুষ্ঠিত হয়। টেস্ট সিরিজটি আয়োজন করা হয়েছে নতুনকরে শুরু হওয়া ২০১৯-২১ আইসিসি বিশ্ব টেস্ট চ্যাম্পিয়নশীপ প্রতিযোগিতার অংশ হিসাবে। সিরিজের দ্বিতীয় টেস্টটি অনুষ্ঠিত হয় অ্যাডিলেড ওভালে দিন/রাতের সূচীতে। ক্রিকেট অস্ট্রেলিয়া ২০১৯ এর মে মাসেই সফরসূচী নিশ্চিত করে।
সফরের পূর্বে, সরফরাজ আহমেদকে পাকিস্তান দলের দূর্বল রানের কারণে অধিনায়ক পদ থেকে অপসারিত করা হয়। আজহার আলী ও বাবর আজমকে যথাক্রমে দলের টেস্ট ও টি২০আই স্কোয়াডের অধিনায়ক মনোনীত করা হয়।
টি২০আই সিরিজের প্রথম ম্যাচটি ফলাফলহীন ভাবে সমাপ্ত হলে অস্ট্রেলিয়া ২-০তে সিরিজে জয় পায়। টেস্ট সিরিজেও অস্ট্রেলিয়া উভয় টেস্টে জিতে ২-০তে সিরিজ বিজয়ী হয়, প্রতিটি ম্যাচেই অস্ট্রেলিয়া ইনিংস ব্যবধানে জয় পায়।
২০১৯–২০ নিউজিল্যান্ড ক্রিকেট দলের অস্ট্রেলিয়া সফর

নিউজিল্যান্ড ক্রিকেট দল দুইটি টেস্ট ক্রিকেট এবং তিনটি একদিনের আন্তর্জাতিক খেলার জন্য অস্ট্রেলিয়া সফর করে, যা ডিসেম্বর ২০১৯ থেকে মার্চ ২০২০-এ অনুষ্ঠিত হয়। টেস্ট সিরিজটি হচ্ছে ২০১৯-২১ আইসিসি বিশ্ব টেস্ট চ্যাম্পিয়নশীপ এর উদ্বোধনী খেলার অংশ।
২০১৯–২০ ইংল্যান্ড ক্রিকেট দলের দক্ষিণ আফ্রিকা সফর

ইংল্যান্ড ক্রিকেট দল চারটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ডিসেম্বর ২০১৯ থেকে ফেব্রুয়ারি ২০২০-এ অনুষ্ঠিত হয়।
২০১৫–১৬ পাকিস্তান ক্রিকেট দলের জিম্বাবুয়ে সফর

পাকিস্তান ক্রিকেট দল তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা সেপ্টেম্বর থেকে অক্টোবর ২০১৫-এ অনুষ্ঠিত হয়।
মাদ্রাসা-এ-তৈয়্যবিয়া অদুদিয়া সুন্নিয়া

মাদ্রাসা-এ-তৈয়্যবিয়া অদুদিয়া সুন্নিয়া ফাযিল চট্টগ্রামের একটি ধর্মীয় শিক্ষাপ্রতিষ্ঠান।
এই মাদ্রাসা চট্টগ্রামের রাঙ্গুনিয়া উপজেলার চন্দ্রঘোনাতে অবস্থিত।
১৯৬৭ সালে আল্লামা তৈয়্যব শাহ (রা) এ মাদ্রাসা প্রতিষ্ঠা করেন।
এই মাদ্রাসায় মোট ৬টি ভবন রয়েছে। সুপরিসর ১টি লাইব্রেরি; ১টি ছাত্রাবাস ও আইসিটি কক্ষ রয়েছে। মাদ্রাসার সম্মুখে রয়েছে মসজিদ ও বিশাল মাঠ।
এই মাদ্রাসা আনজুমান-এ-রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। 
এই মাদ্রাসাটি ফাযিল (ডিগ্রি) স্তরের। এখানে দক্ষ, অভিজ্ঞ অধ্যাপক ও শিক্ষকমন্ডলী দ্বারা পাঠদান করা হয়।
২০১৯-এ কাঠমান্ডুতে বোমা হামলা

২০১৯ সালের ২৬ মে তে নেপালের রাজধানী কাঠমান্ডুতে তিনটি বোমা বিস্ফোরিত হয়। এতে চারজন নিহত ও আটজন আহত হয়। প্রথম বোমাটি বিস্ফোরিত হয় কাঠমান্ডুর ঘাত্তেকুলো আবাসিক এলাকার একটি বাড়িতে, যাতে একজন লোক নিহত হয়। পরের বিস্ফোরণটি হয় এক নরসুন্দরের দোকানের নিকটে, যাতে তিন জন লোক মারা যায়। শেষের বিস্ফোরণটি হয় কাঠমান্ডুর থানকোট এলাকায়, যাতে দুইজন লোক আহত হয়।
নেপালি সমাজতান্ত্রিক দল (মাওবাদী) ২৭ মে তে বোমা হামলার দায় স্বীকার করে বিবৃতি প্রদান করে।
জিনাত শানু স্বাগতা

জিনাত শানু স্বাগতা হলেন একজন বাংলাদেশি অভিনেত্রী, উপস্থাপিকা ও সংগীতশিল্পী।
সাড়ে তিন বছর বয়সে "লিনজা" চলচ্চিত্রে শিশুশিল্পী হিসেবে অভিনয়ের মাধ্যমে অভিনয় জগতে পা রাখেন তিনি। এরপর শিশুশিল্পী হিসেবে অভিনয় করেন "সম্মান", "সতীপুত্র আবদুল্লাহ" ও "টপ মাস্তান" চলচ্চিত্রে। স্বাগতা ছোটবেলা থেকে গান গাইতেন। নতুন কুঁড়ি প্রতিযোগিতায় ছড়াগান বিভাগে দ্বিতীয় স্থান অধিকার করেছিলেন স্বাগতা।
২০০৬ সালে মান্নার বিপরীতে "শত্রু শত্রু খেলা" চলচ্চিত্রে অভিনয়ের মাধ্যমে প্রথমবারের মত কোন চলচ্চিত্রে প্রধান চরিত্রে অভিনয় করেন। এর আগে, ২০০৫ সালে ইউ গট দ্য লুক প্রতিযোগিতায় বিজয়ী হয়েছিলেন তিনি। ২০১৪ সালে তার অভিনীত "সূচনা রেখার দিকে" সেন্সর ছাড়পত্র পায়। কিন্তু, চলচ্চিত্রটি আজও প্রেক্ষাগৃহে মুক্তি পায় নি।
ছোট পর্দায় স্বাগতার অভিষেক ঘটে আবদুল্লাহ আল মামুন নির্দেশিত "এক জনমে" ধারাবাহিকে অভিনয়ের মাধ্যমে। তার অভিনীত প্রথম একক নাটক হল "ইচ্ছেপূরণ"।
স্বাগতাকে অভিনয়ের পাশাপাশি বিভিন্ন অনুষ্ঠানে উপস্থাপনা করে থাকেন। তিনি মহাকাল নামের একটি ব্যান্ডদল গড়ে তুলেছিলেন। সে দল পরবর্তীতে ভেঙে যায়। তার প্রকাশিত অ্যালবামগুলো হল "মহিনের ঘোড়াগুলি", "স্বপ্নচূড়া", "মহাকাল" ও "ভালবাসি তোমাকে"। এছাড়াও তিনি প্রাণ কোলা,
কোকোলা নুডলস, স্ট্যান্ডার্ড চার্টার্ড ব্যাংক ও গ্রামীণফোনের বিজ্ঞাপনচিত্রে কাজ করেছেন।
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন স্বাগতা। আন্দোলন চলাকালীন সময়ে স্বাগতা সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।
২০১৭ সালের ২৩ সেপ্টেম্বর স্বাগতা দেশের প্রখ্যাত সিনেমাটোগ্রাফার রাশেদ জামানের সাথে বিবাহ বন্ধনে আবদ্ধ হন। বর্তমানে এই দম্পত্তি বিবাহ বিচ্ছেদ করেছেন। রাশেদ জামান "আয়নাবাজি" চলচ্চিত্রের চিত্রগ্রহণের সাথে যুক্ত ছিলেন।
ডেরিক (ধারাবাহিক)

ডেরিক হলো একটি সন্ত্রাস নির্ভর জার্মান টেলিভিশন ধারাবাহিক। এটি ১৯৭৪সাল থেকে ১৯৯৮সালে প্রচারিত হয়। এই ধারাবাহিকে হোর্স্ট টেপ্পার্ট গোয়েন্দার প্রধান স্টিফেন ডেরিক হিসেবে এবং ফ্রিটজ উইপ্পার গোয়েন্দা হেরি ক্লেইন, ডেরিকের বিশ্বস্ত সহযোগী হিসেবে অভিনয় করেন। তারা মিউনিখ এবং তার আশেপাশের হত্যার ঘটনার সমাধান করেন (যাদের ভেতর তিনটি ঘটনা সমাধানহীন)। এটি প্রযোজনা করে টেলেনোভা ফিল্ম উন্ড ফার্নসেপ্রোডাকশন।
"ডেরিক"কে মনে করা হয় জার্মান টেলিভিশন ইতিহাসের সবচেয়ে সফল টেলিভিশন প্রোগ্রাম, আন্তর্জাতিকভাবেও এটি অনেক সফল ছিল এবং ১০০টিরও বেশি দেশে এটি বিক্রয় হয়।
২ মে ২০১৩সালে, টেপ্পার্টের সত্যতা জানার পর, জিডিএফ ঘোষণা করে এটি আর অনুষ্ঠানটির প্রচার করবেনা।
৬০মিনিটের ২৮১টি পর্বের সবগুলো লিখেছেন ভেটারেন লেখক হারবার্ট রিনেকার এবং প্রযোজনা করেছেন হেলমাট রিঙ্গেলমান। নিয়ম অনুযায়ী, "ডেরিক" এর নতুন পর্বগুলো শুক্রবার রাতে ৮ঃ১৫টায় প্রচারিত হতো। এই ধারাবাহিকটি খুবই জনপ্রিয়তা পায় এবং বিশ্বব্যাপি ১০০টিরও বেশি দেশে এটি প্রচার করা হয়।
হোর্স্ট টেপ্পার্ট এর বয়স সীমার কারণে এই ধারাবাহিক ১৯৯৮সালের অক্টোবরে বন্ধ হয়ে যায়।
বিদেশে "ডেরিক" এর বিভিন্ন সমর্থনকারী সংঘ ছিল। যাদের মাঝে ছিল নেদারল্যান্ডস এবং ফ্রান্স। ফ্রান্সে, "ডেরিক" "ইন্সপেক্টর ডেরিক" হিসেবে পরিচিত। ইতালিতে, "ল'ইসপেট্টর ডেরিক" হিসেবে পরিচিত। চীনে, এটিকে "ডে লি কে" বলা হয়।
ডেরিকের তেমন কোন ব্যক্তিগত জীবন নেই; তার একজন মেয়ে বান্ধবী মাত্র দুটি পর্বে দেখা যায়। একটি পর্বে ডেরিক বলে, "না, আমি আর বিবাহিত নই।" অপরদিকে, ক্লেইনের কোন ব্যক্তিগত জীবন নেই। কিন্তু ক্লেইন যুবক মেয়েদের সাক্ষাৎকার নিতে পছন্দ করে।
পূর্বের একটি টেলিভিশন ধারাবাহিক "দের কমিস্সার" (এটিও লিখেছেন রিনেকার) এর মতো, "ডেরিকেও" অনেক জার্মান ও অস্ট্রিয়ান অভিনেতা এবং অভিনেত্রী কাজ করেছেন। এদের মধ্যে রয়েছেন; লিলি পালমার, আর্মিন মুলের-স্তাহল, ক্লোস মারিয়া ব্রান্ডর, মারিয়া স্কেল, হোর্স্ট বুচোলজ্, কার্ড জার্গেন্স, ক্রিসচিন কফমান, বৃরিগিটে মিরা, গোটফ্রিড জন, সিবিল ড্যানিং, রিনহার্ড কল্ডেহোফ, কার্ল মোহনের, এরিক পহ্লম্যান, এন্টন ডিফ্রিং এবং ক্রিস্টোফ ওয়াল্টজ। এদের অনেকেই বিভিন্ন পর্বে এসেছেন।
"ডেরিক" এর উল্লেখ মারজানে সাতরাপির বই "পারসেপোলিস" এ পাওয়া যায়।
"ইন্সপেক্টর ডেরিক" এলফ্রিড জেলিনেকের "ডাই কিন্ডার দের টটেন" এ উল্লেখিত হয়েছে।
এই ধারাবাহিকটি নরওয়ের কৌতুক অনুষ্ঠান "আপেন পোস্ট" এ অভিনীত হয়।
ডেরিকের উপর ভিত্তি করে বিভিন্ন বই লেখা হয়েছে। এই বই গুলো জার্মানি এবং ইতালিতে প্রকাশ পেয়েছেঃ
শ্যামনগর জমিদার বাড়ি

শ্যামপুর জমিদার বাড়ি বাংলাদেশ এর সাতক্ষীরা জেলার শ্যামনগর উপজেলার নকিপুর গ্রামে অবস্থিত এক ঐতিহাসিক জমিদার বাড়ি। যা স্থানীয়দের কাছে রায় চৌধুরীর বাড়ি, জমিদার হরিচরণ রায়ের বাড়ি ও নকিপুর জমিদার বাড়ি নামে পরিচিত।
প্রায় ১৮০০ শতকের মাঝামাঝি সময়ে জমিদার হরিচরণ রায় চৌধুরী এই জমিদার বাড়িটি প্রতিষ্ঠা করেন। তিনি এই এলাকার একজন প্রতাপশালী জমিদার ছিলেন। এই বাড়িতে প্রতিবছর দুর্গা পূজা হতো। যার জন্য বিশেষভাবে একটা পাকা প্যান্ডেল তৈরি করা ছিল। জমিদার হরিচরণ রায় ধনী হওয়ার পেছনে লোকমুখে প্রচলিত রয়েছে তার মা ঘুমের মধ্য স্বপ্নে বস্তা বস্তা টাকা বা গুপ্তধনের সন্ধান পেতেন।(সঠিক কোন প্রমাণ নেই ) আর এই থেকেই হরিচরণ অনেক ধন-সম্পত্তির মালিক হন। তখন থেকে সূর্যাস্ত আইনের মাধ্যমে নিলামে উঠা চৌহার্দিগুলো তিনি কিনে নিতেন। যার ফলস্বরূপ পরবর্তীতে তিনি একজন স্বতন্ত্র জমিদার হয়ে উঠেন।
তিনি ছিলেন একজন ভালো অপরূপভাবশালী জমিদার।
লেখক:- মো: সিয়াম হোসেন।(স্থানীয়) 
জমিদার বাড়িটিতে দুই তলা বিশিষ্ট্য ইংরেজি বর্ণমালা এল (এল) প্যাটার্নের ১৯ মিটার লম্বা একটি ভবন রয়েছে। জোড়া দুটি শিব মন্দির, চিকিৎসালায়, নহবতখানা, পূজা মণ্ডপ, দিঘী ও পুকুর রয়েছে। তবে এসবের অধিকাংশ এখন স্থানীয়দের ভোগদখলে।
ভবনটির বৈশিষ্ট্যগুলি সেই সময়ের স্থাপত্য বৈশিষ্ট্যকে প্রতিনিধিত্ব করে যা ব্রিটিশরা চালু করেছিল। উন্মুক্ত কলাম এবং শোভাময় উপাদানগুলি সেই সময়ে খুবই তাৎপর্যপূর্ণ। কক্ষগুলির চারপাশে খোলা বারান্দা, যা বিনোদন এবং বায়ু চলাচলের জন্য সঞ্চালন এবং স্থান সরবরাহ করে, যা কলোনিয়াল সময়ের স্থাপত্য শৈলীর আরেকটি বৈশিষ্ট্য।
কলোনিয়াল আমলের জমিদার বাড়িগুলিতে রয়েছে মহিমান্বিত কলাম, আলংকারিক খিলান খিলান খোলা,পেডিমেন্ট, ক্রেস্ট এবং অন্যান্য আলংকারিক উপাদান। এই উপাদানগুলি বিল্ডিংয়ের সমন্বিত ফর্ম, যা ব্যাপকভাবে মহিমা এবং বিভিন্ন অলঙ্করণের সাথে প্রাথমিক পর্যায়ে ব্যবহার করা হয় কলোনিয়াল সময় পর্যন্ত উন্নয়ন। শৈলী পরিপক্ক হওয়ার সাথে সাথে এটি ভলিউম এবং পরিমাণে কম হয়ে যায়। কাঠামোগত উপাদানগুলি হল প্রাচীর, খিলান, কলাম, ভল্ট, লিন্টেল, রাফটার এবং বন্ধনী।
অপরিচর্যা ও অবহেলার কারণে জমিদার বাড়ির ভবন ও শিব মন্দির সবকিছুই এখন ধ্বংসের মুখে। ইট, সুরকি খসে পড়ার পাশাপাশি বিভিন্ন ধরনের গাছগাছালি ও লতাপাতা ভবনগুলোকে ঘিরে ধরেছে।
দীপিকা কাকর

দীপিকা কাকর (জন্ম ৬ আগস্ট ১৯৮৬) হলেন একজন ভারতীয় টিভি অভিনেত্রী, যিনি "বিগ বস ১২" এ অংশগ্রহণ ও "কাহা হাম কাহা তুম" ধারাবাহিকে সোনাক্ষী চরিত্রে অভিনয়ের জন্য পরিচিত।
দীপিকা মুম্বাই বিশ্ববিদ্যালয় থেকে স্নাতক ডিগ্রি লাভ করেছেন। পড়াশোনা শেষ করার পর তিনি জেট এয়ারওয়েজে যোগ দেন। সেখানে তিন বছর কাজ করার পর স্বাস্থ্যগত কারণে চাকরি থেকে ইস্তফা দেন ও বিনোদন জগতে যোগ দেন।
২০১০ সালে "নীড় ভারে তেরে ন্যায়না দেবী" ধারাবাহিকে লক্ষ্মী চরিত্রে অভিনয়ের মাধ্যমে তিনি অভিনয় জগতে পা রাখেন। এরপর, তিনি "আগলে জানাম মোহে বিটিয়া হি কিজো" ধারাবাহিকে রেখা চরিত্রে অভিনয় করেন।
২০১১ সাল থেকে ২০১৭ সাল পর্যন্ত তিনি কালার্স টিভির "শ্বশুরাল সিমার কা" ধারাবাহিকে সিমার ভরদ্বাজ চরিত্রে অভিনয় করেছেন। ২০১৫ সালে দীপিকা "ঝলক দিখলা জা ৮" এ অংশ নিয়েছিলেন। ২০১৭ সালে তিনি শোয়েব ইব্রাহিমের সাথে স্টার প্লাসের "নাচ বলিয়ে ৮" এ অংশ নিয়েছিলেন। এরপর দীপিকাকে দেখা যায় "এন্টারটেইনমেন্ট কা রাত" অনুষ্ঠানে।
২০১৮ সালে তিনি স্টার প্লাসের "কেয়ামত কা রাত" ধারাবাহিকে সুহাসিনী ঠাকুর চরিত্রে অভিনয় করেন। ২০১৮ সালের অক্টোবরে তিনি "বিগ বস ১২" এ অংশ নেন। ২০১৮ সালের ৩০ ডিসেম্বর তিনি প্রতিযোগিতার বিজয়ী হিসেবে ঘোষিত হন।
২০১৯ সালে তাকে স্টার প্লাসের "কাহা হাম কাহা তুম" ধারাবাহিকে করণ গ্রোভারের বিপরীতে সোনাক্ষী চরিত্রে অভিনয় করতে দেখা যাবে।
২০১৫ সালে রওনক স্যামসনের সাথে বিবাহ বন্ধনে আবদ্ধ হন তিনি। ২০১৫ সালে তাদের মাঝে বিবাহ বিচ্ছেদ ঘটে। ২০১৮ সালে তিনি ইসলাম গ্রহণ করেন ও "শ্বশুরাল সিমার কা" ধারাবাহিকে তার সহশিল্পী শোয়েব ইব্রাহিমের সাথে বিবাহ বন্ধনে আবদ্ধ হন। ২০২৩ সালের ২১ জুন পুত্র সন্তানের মা হন।
আইসহেঞ্জ

আইসহেঞ্জ (ইংরেজি: "Icehenge") হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি ১৯৮৪ সালে প্রকাশিত হয়।
রবিনসনের "মার্স" ত্রয়ীর প্রায় দশ বছর আগে প্রকাশিত এবং ভবিষ্যতের ভিন্ন ভিন্ন প্রেক্ষাপটে উপস্থাপিত হলেও "আইসহেঞ্জ" উপন্যাসের কিছু কিছু উপাদান "মার্স" ধারাবাহিকেও পাওয়া যায়। এগুলির মধ্যে রয়েছে মানুষের সুদীর্ঘ জীবনকাল, মঙ্গল গ্রহের রাজনৈতিক বিপ্লব, ঐতিহাসিক সংশোধনবাদ ও প্রধান চরিত্রগুলির পরিবর্তন।
"আইসহেঞ্জ" উপন্যাসটি তিনটি স্বতন্ত্র সময়কালের প্রেক্ষাপটে লেখা এবং তিন পৃথক চরিত্রের দৃষ্টিভঙ্গিতে কথিত।
প্রথম কাহিনিটি হল ২২৪৮ সালে মঙ্গল গ্রহের একটি রাজনৈতিক বিপ্লবের মধ্যে আটকে পড়া এক মহিলা ইঞ্জিনিয়ারের ডায়রি। সেই গ্রহের বিদ্রোহীদের একটি মহাকাশযানে কার্যকরীভাবে অপহৃত হওয়ার পর তিনি সেই বিদ্রোহীদের আন্তঃনক্ষত্র ভ্রমণের ব্যাপারে সহায়তা করেন। কিন্তু শেষ পর্যন্ত তাদের সঙ্গে না গিয়ে মঙ্গলের ভাগ্যনির্দিষ্ট বিপ্লবের মধ্যেই ফিরে যাওয়ার সিদ্ধান্ত নেন।
দ্বিতীয় কাহিনি তিন শতাব্দী পরের এক প্রত্নতত্ত্ববিদের দৃষ্টিভঙ্গিতে লেখা। তিনি ব্যর্থ বিপ্লবটির উপর একটি তদন্ত প্রকল্পের সঙ্গে যুক্ত। সেই সময় একটি শহরের ধ্বংসাবশেষের কাছে মাটির তলা থেকে ইঞ্জিনিয়ারের ডায়রিটি পান। একই সময়ে প্লুটোর উত্তর মেরুতে একটি রহস্যময় স্মারক আবিষ্কৃত হয়। যে স্মারকটি একটি সংক্ষিপ্ত উল্লেখ সেই ইঞ্জিনিয়ারের ডায়রিতে পাওয়া যায়।
শেষ কাহিনিতে দেখা যায়, সেই প্রত্নতত্ত্ববিদের প্রপৌত্র প্লুটোর সেই স্মারকটি দেখতে গিয়েছেন। এই স্মারকটি হল স্টোনহেঞ্জের নির্দিষ্ট অনুপাতে বরফে খোদাই করা একটি প্রতিরূপ। তিনি তদন্ত করে দেখেন, সেই ডায়রি ও স্মারকটি শনি গ্রহের কক্ষপথে একাকী বাস করা এক ধনী ব্যবসায়ী নারীর দ্বারা স্থাপিত কিনা।
এই উপন্যাসের প্রথম অংশটি আগে "দ্য ম্যাগাজিন অফ ফ্যান্টাসি অ্যান্ড সায়েন্স ফিকশন" পত্রিকার নভেম্বর ১৯৮২ সংখ্যায় "টু লিভ আ মার্ক" নামে একটি স্বতন্ত্র উপন্যাসিকার আকারে প্রকাশিত হয়েছিল। তৃতীয় অংশটি তারও আগে ১৯৮০ সালে ড্যামন নাইট সম্পাদিত "অরবিট" ১৮ সংকলনে "অন দ্য নর্থ পোল অফ প্লুটো" নামে একটি উপন্যাসিকার আকারে প্রকাশিত হয়। রবিনসন উপন্যাসিকাটির খসড়া আরসালা কে. লি গাইনকে পড়তে দেন এবং ১৯৭৭ সালের বসন্তে সানডিয়েগোর ক্যালিফোর্নিয়া বিশ্ববিদ্যালয়ে গাইন পরিচালিত লেখালিখির একটি কর্মশালায় ভর্তি হয়ে সেটি সম্পাদনা করেন। উপন্যাসের তৃতীয় অংশে কথক স্পেস স্টেশন থেকে শনি গ্রহের যে দৃশ্য বর্ণনা করেছেন, সেটি ১৯৮০-৮১ সালে ভয়েজার মহাকাশযানগুলি থেকে গৃহীত চিত্রগুলি থেকে অনুপ্রাণিত হয়ে লিখিত হয়।
২০১৬–১৭ শ্রীলঙ্কা ক্রিকেট দলের জিম্বাবুয়ে সফর

শ্রীলঙ্কা ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা অক্টোবর থেকে নভেম্বর ২০১৬-এ অনুষ্ঠিত হয়।
কাহা হাম কাহা তুম

কাহা হাম কাহা তুম হল একটি ভারতীয় টিভি ধারাবাহিক, যেটির সম্প্রচার ২০১৯ সালের ১৭ জুন থেকে স্টার প্লাসে শুরু হয়। ধারাবাহিকটি প্রযোজনা করেছেন এসওএল প্রোডাকশনস এবং এটিতে মুখ্য ভূমিকায় অভিনয় করেছেন দীপিকা কাকর ও করণ গ্রোভার।
শামীম জামান

শামীম জামান একজন বাংলাদেশী ছোটপর্দার অভিনেতা, নাট্য পরিচালক ও টিভি নাটকের প্রযোজক। বিশেষ করে দর্শকদের মাঝে তিনি হাস্যরসাত্মক চরিত্রের জন্য জনপ্রিয়। 
শামীম জামান ১৯ জানুয়ারি ১৯৭৪ সালে জন্মগ্রহণ করেন ঢাকা বিভাগের অন্তর্গত মানিকগঞ্জ জেলায়। তার জন্মগত নাম হচ্ছে সায়ফুজ্জামান। তবে নাট্যপাড়ায় তার নাম শামীম জামান। এই নামে তিনি সবার কাছে পরিচিত। 
স্কুলে পড়াকালীন সময় থেকে তিনি বিভিন্ন ধরনের অভিনয়ের সাথে জড়িত ছিলেন। পরবর্তীতে ১৯৮৯ সালে ঢাকায় এসে "আরণ্যক নাট্যদল" নাট্য সংগঠনের সদস্য হিসেবে নাম লেখান। মূলত এখান থেকেই তার অভিনয় জীবনের পথচলা শুরু হয়। প্রথমে এই সংগঠনে থেকে তিনি বিভিন্ন মঞ্চ নাটকে কাজ করা শুরু করেন। তারপরই পর্দার নাটকে তার অভিষেক হয়। তারপর একাধারে নিজেই একজন প্রযোজক ও পরিচালক হন।
অভিনয় জীবনের শুরুতেই তিনি একজন মঞ্চ অভিনেতা হিসেবে আরণ্যক নাট্য সংগঠনের সাথে কাজ শুরু করেন। এই সংগঠনের সাথে তিনি ইবলিশ, পাথর, জয়জয়ন্তী, প্রকৃতজন কথা ও ময়ূর সিংহাসন ইত্যাদি। এরপর টিভি পর্দার নাটকে কাজ শুরু করেন। তার অভিনীত টিভি পর্দার নাটকের মধ্যে উল্লেখযোগ্য নাটক হচ্ছে দয়াগঞ্জ, সার্ভিস হোল্ডার, কলেজ স্টুডেন্টসহ আরো অনেক। তিনি নাটকে অভিনয় করার পাশাপাশি কয়েকটি চলচ্চিত্রেও অভিনয় করেছেন। তার অভিনীত চলচ্চিত্র হচ্ছে  ‘আধিয়ার’, ‘বাংলা মায়ের দামাল ছেলে’, এবং ‘ছানা ও মুক্তিযুদ্ধ’।
তিনি ২০০১ থেকে নাটক পরিচালনা করে আসছেন। তার পরিচালিত উল্লেখযোগ্য নাটক হচ্ছে "রজব আলী ও তার কাফনের কথা", "ছত্রিশ খালেক", "হিটলার হারুন", "প্রবাসী জামাই", ও "ভেসপা-১৫০।" অভিনেতা, পরিচালক ও প্রযোজক ছাড়াও তিনি একজন গল্প লেখকও। তার লেখা গল্পে নাটকগুলি হচ্ছে ‘রজব আলী ও তার কাফনের কথা’, ‘ছত্রিশ খালেক’, ‘প্রবাসী জামাই’ ও ‘ভেসপা-১৫০’, ‘পত্রমিতালী’, ‘হাড়কিপটে’, ‘আলতা সুন্দরী’, ‘জামাই মেলা’, ‘জামান মণ্ডল’, ‘দুই টাকার বাহাদুরী’ উপরোল্লিখিত নাটকগুলোর মূল গল্প তারই।
শামীম জামান অভিনেতা ও পরিচালকের পাশাপাশি একজন প্রযোজকও। তার নিজের একটি প্রযোজনা প্রতিষ্ঠান রয়েছে। প্রতিষ্ঠানটির নাম হচ্ছে "শরৎ টেলিফিল্ম।" এই প্রতিষ্ঠান থেকে তৈরি করা উল্লেখযোগ্য নাটক হচ্ছে ‘গরু চোর’, ‘হাড়কিপটে’, ‘পত্র মিতালী’, ‘ওস্তাদজী’, ‘শিলবাড়ি’, ‘গরিবের বন্ধু’, ‘ছায়াবাজ’, ‘ভালবাসার গল্প’, ‘কতা দিল্যাম তো’, ‘লারনেড ম্যান’, ‘আলতা সুন্দরী’, ‘জামাইমেলা’, ‘জামান ম ল’, ‘আশা টকিজ’, ‘একদা বাঘের গলায় হাড় ফুটিলো’, ‘দুই টাকার বাহাদুরী’ ইত্যাদি।
শামীম জামান কয়েকটি গানের কথা লিখেছেন এবং গেয়েছেনও। বের করেছেন দুটি গানের অ্যালবাম। তিনি তার প্রথম গানের অ্যালবাম বের করেন ‘পরাণ বন্ধুরে’ নামে। পরে একটি একক অ্যালবাম বের করেন যার নাম ‘একটা চিঠি’। উক্ত অ্যালবাম দুটিতে তার নিজের লেখা গান রয়েছে ৮টি। এছাড়াও তিনি সূচনা সংগীত গেয়েছেন দুটি নাটকে; একটি হলো ‘জামাই মেলা’ ও অন্যটি হলো ‘সোস্যাল নেটওয়ার্ক।'
শাহরাস্তি থানা

শাহরাস্তি থানা বাংলাদেশের চাঁদপুর জেলার অন্তর্গত শাহরাস্তি উপজেলার একটি থানা।
১৯৮৩ সালে শাহরাস্তি থানা প্রতিষ্ঠিত হয়।
শাহরাস্তি উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম শাহরাস্তি থানার আওতাধীন।
লিওনেল বার্কেট

লিওনেল সিডনি বার্কেট (; জন্ম: ১৪ এপ্রিল, ১৯০৫ - মৃত্যু: ১৬ জানুয়ারি, ১৯৯৮) বার্বাডোসের সেন্ট মাইকেল এলাকার স্ট্রাথক্লাইডে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, গায়ানা, ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লিওনেল বার্কেট।
১৯২৪-২৫ মৌসুম থেকে ১৯৪৪-৪৫ মৌসুম পর্যন্ত লিওনেল বার্কেটের প্রথম-শ্রেণীর খেলোয়াড়ী জীবন চলমান ছিল। ১৯৩০ সালে ব্রিটিশ গায়ানার বিপক্ষে ত্রিনিদাদের সদস্যরূপে ২৫৩ রান তুলে সকলের মনোযোগের কেন্দ্রবিন্দুতে উপনীত হন। হ্যারিসন কলেজে থাকা অবস্থায় বেশ ভালো খেলতেন। ক্রিকেট খেলার পাশাপাশি চিনির ব্যবসার সাথেও জড়িত ছিলেন তিনি। ২০ বছরের অধিক সময় বার্বাডোস, ত্রিনিদাদ ও ব্রিটিশ গায়ানার সাথে খেলার পাশাপাশি ওয়েস্ট ইন্ডিজের সাথে মোটে ২৬টি প্রথম-শ্রেণীর খেলায় অংশ নিতে পেরেছিলেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন তিনি। ১২ ডিসেম্বর, ১৯৩০ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে মেলবোর্নে ১৩ ফেব্রুয়ারি, ১৯৩১ তারিখে সর্বশেষ টেস্টে অংশ নেন।
১৯৩০-৩১ মৌসুমে ওয়েস্ট ইন্ডিজ দলের সহঃ অধিনায়ক হিসেবে দলকে নিয়ে অস্ট্রেলিয়া গমন করেন। অভিষেক টেস্টে ব্যাটিং উদ্বোধনে নেমে ৬৪ রান তুলেছিলেন। কিন্তু এরপর তিনি তার খেলার ছন্দ ফিরে পাননি। সিরিজের শেষ টেস্টে দল থেকে বাদ পড়েন। বিস্ময়করভাবে ওয়েস্ট ইন্ডিজ দল স্বাগতিক দলের বিপক্ষে জয় তুলে নেয়। অস্ট্রেলিয়া সফরের পর ১৯৩৭ সাল পর্যন্ত আর কোন খেলায় অংশ নেননি।
১৬ জানুয়ারি, ১৯৯৮ তারিখে ৯২ বছর বয়সে বার্বাডোসের সেন্ট জেমস এলাকায় লিওনেল বার্কেটের দেহাবসান ঘটে। মৃত্যুকালীন তিনি বয়োঃজ্যেষ্ঠ জীবিত টেস্ট ক্রিকেটারের সম্মাননা পেয়েছিলেন। তার মৃত্যুর পর ইংল্যান্ডের আল্ফ গোভার এ সম্মাননায় ভূষিত হন। তার অপর ভ্রাতা থিওডর বার্কেট বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।
সুকুমার রঞ্জন ঘোষ

সুকুমার রঞ্জন ঘোষ একজন বাংলাদেশি রাজনীতিবিদ ও দশম জাতীয় সংসদ সদস্য। সুকুমার রঞ্জন ঘোষ মুন্সীগঞ্জ-১ আসন থেকে ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
সুকুমার রঞ্জন ঘোষ ৪ জানুয়ারি ১৯৫২ সালে মুন্সীগঞ্জ জেলায় জন্মগ্রহণ করেন। তিনি স্নাতক সম্মান ডিগ্রি পাশ।
সুকুমার রঞ্জন ঘোষ রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন।